pythainlp/thaigov-v2-corpus-22032023 huggingface dataset:
วันพฤหัสบดีที่ 25 พฤศจิกายน 2564
โฆษกรัฐบาล เผย “นายกฯ” พอใจความคืบหน้าสนามบินเบตง คาดว่าจะสามารถเปิดใช้เต็มรูปแบบภายในเดือนมกราคม 2565 สอดรับนโยบายเปิดประเทศเพิ่มเติม กระตุ้นเศรษฐกิจชายแดนใต้
โฆษกรัฐบาล เผย “นายกฯ” พอใจความคืบหน้าสนามบินเบตง คาดว่าจะสามารถเปิดใช้เต็มรูปแบบภายในเดือนมกราคม 2565 สอดรับนโยบายเปิดประเทศเพิ่มเติม กระตุ้นเศรษฐกิจชายแดนใต้
(25 พ.ย. 64) นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความคืบหน้าการก่อสร้างท่าอากาศยาน สนามบินเบตง จังหวัดยะลา ตามโครงการ 3 เหลี่ยมเศรษฐกิจ มั่นคง มั่งคั่ง ยั่งยืน โดยท่าอากาศยานเบตง ตั้งอยู่ อ. เบตง จ. ยะลา มีอาคารที่พักผู้โดยสารขนาด 7,000 ตารางเมตร ที่สามารถรองรับผู้โดยสารได้ 300 คนต่อชั่วโมง หรือ กว่า 8 แสนคน/ปี ปัจจุบันได้มีการให้บริการเพื่อสนับสนุนภารกิจเที่ยวบินของทางราชการ และเที่ยวบินส่วนบุคคลแล้ว คาดว่าจะสามารถเปิดดำเนินการได้อย่างเต็มรูปแบบในปี 2565 สอดรับกับมาตรการเปิดประเทศของมาเลเซียในวันที่ 1 มกราคม 2565 รวมทั้งรองรับการท่องเที่ยวภายในประเทศไทยด้วยกันเช่นกัน
“การเตรียมความพร้อมเปิดใช้ท่าอากาศยานเบตง ภายในปี 2565 นั้น เป็นไปตามนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่เร่งให้มีการสร้างความมั่นคงของเศรษฐกิจชายแดนใต้ กระจายความเจริญทางโครงสร้างพื้นฐาน ยกระดับคุณภาพชีวิตของประชาชนตั้งแต่ฐานราก ซึ่งกระทรวงการท่องเที่ยวและกีฬายังร่วมกับ ศอ.บต. เตรียมจัดกิจกรรม แข่งขันวิ่งตามภูมิประเทศ Amazean Jungle Trail วันที่ 7 – 8 พฤษภาคม 2565 ในพื้นที่ อ.เบตง จ.ยะลา เพื่อดึงดูดนักวิ่งทั้งชาวไทยและชาวต่างประเทศเข้าร่วมกันแข่งขัน โปรโมตการท่องเที่ยวไทยและกระตุ้นเศรษฐกิจในพื้นที่อีกด้วย” นายธนกร กล่าว
....................
วันอังคารที่ 1 กุมภาพันธ์ 2565
วธ.พร้อมเปิดพิพิธภัณฑ์สึนามิบ้านน้ำเค็ม ชูเป็นแหล่งเรียนรู้ทางประวัติศาสตร์และท่องเที่ยวเชิงวัฒนธรรม สร้างงาน รายได้แก่ประชาชนในพื้นที่ จ.พังงา
วธ.พร้อมเปิดพิพิธภัณฑ์สึนามิบ้านน้ำเค็ม ชูเป็นแหล่งเรียนรู้ทางประวัติศาสตร์และท่องเที่ยวเชิงวัฒนธรรม สร้างงาน รายได้แก่ประชาชนในพื้นที่ จ.พังงา
วธ.พร้อมเปิดพิพิธภัณฑ์สึนามิบ้านน้ำเค็ม ชูเป็นแหล่งเรียนรู้ทางประวัติศาสตร์และท่องเที่ยวเชิงวัฒนธรรม สร้างงาน รายได้แก่ประชาชนในพื้นที่ จ.พังงา
นายอิทธิพล คุณปลื้ม รัฐมนตรีว่าการกระทรวงวัฒนธรรม (วธ.) กล่าวว่า รัฐบาล โดยกระทรวงวัฒนธรรม(วธ.) ได้ดำเนินงานโครงการก่อสร้างพิพิธภัณฑ์สึนามิบ้านน้ำเค็ม ตำบลบางม่วง อำเภอตะกั่วป่า จังหวัดพังงา เพื่อเป็นสถานที่ที่รำลึกเหตุการณ์และการเฝ้าระวังเหตุการณ์พิบัติภัยแผ่นดินไหว เมื่อวันที่ 26 ธันวาคม 2547 ทั้งยังเป็นสถานที่เก็บหลักฐานของเหตุการณ์ และยังแสดงถึงความร่วมมือของคนไทย และคนทั่วโลก ที่เดินทางมาร่วมรำลึกทุกปี รวมถึงการพัฒนาให้เป็นแหล่งท่องเที่ยวเชิงวัฒนธรรม และเป็นศูนย์รวมกิจกรรมเผยแพร่ศิลปวัฒนธรรม และจำหน่ายสินค้าของชุมชน ในการขับเคลื่อนเศรษฐกิจฐานราก ช่วยสร้างงาน สร้างรายได้ให้แก่ประชาชนในพื้นที่และบริเวณใกล้เคียงอย่างยั่งยืน ตามนโยบายของรัฐบาล และกระทรวงวัฒนธรรม ภายใต้วิสัยทัศน์ใหม่ของวธ.คือ “วัฒนธรรมและความคิดสร้างสรรค์ มีบทบาทนำในการพัฒนาเศรษฐกิจและสังคมไทย” และปรับเปลี่ยนภารกิจทั้งการสร้างคุณค่าทางสังคมและมูลค่าทางเศรษฐกิจสู่กระทรวงสังคมกึ่งเศรษฐกิจ ซึ่งขณะนี้การก่อสร้างอาคารพิพิธภัณฑ์สึนามิบ้านน้ำเค็มและงานปรับปรุงภูมิทัศน์ได้เสร็จสมบูรณ์แล้ว
สำหรับพิธีเปิดพิพิธภัณฑ์สึนามิบ้านน้ำเค็ม ในวันที่ 4 กุมภาพันธ์ 2565 เวลา 10.00 น. วธ.ได้รับเกียรติจาก พลเอก ประยุทธ์ จันทร์โอชา นายกรัฐมนตรี เป็นประธานพิธีผ่านระบบออนไลน์และมีการถ่ายทอดสดทางสถานีวิทยุโทรทัศน์แห่งประเทศไทย NBT 2 HD และแฟนเพจเฟซบุ๊กกระทรวงวัฒนธรรม โดยมีผู้บริหารกระทรวงวัฒนธรรม ผู้ว่าราชการจังหวัดพังงา ผู้แทนองค์การบริหารส่วนจังหวัด อำเภอตะกั่วป่า องค์การบริหารส่วนตำบลบางม่วง ผู้นำชุมชนและชาวตำบลบางม่วง เข้าร่วม ณ ตำบลบางม่วง อำเภอตะกั่วป่า จังหวัดพังงา พร้อมชมนิทรรศการพิพิธภัณฑ์สึนามิบ้านน้ำเค็ม การแสดงทางวัฒนธรรม และร้านค้าตลาดชุมชน อีกด้วย
รัฐมนตรีว่าการกระทรวงวัฒนธรรม กล่าวอีกว่า พิพิธภัณฑ์สึนามิบ้านน้ำเค็มสร้างขึ้นบนพื้นที่กว่า 5 ไร่ โดยอาคารจัดแสดงหลักเป็นอาคารชั้นเดียว ด้านหน้าออกแบบเป็นเส้นโค้งในรูปแบบของคลื่น และมีช่องเปิดรับแสงเป็นทรงกลมแบบฟองคลื่นกระจายตามความยาวของอาคารทำให้ภายในอาคาร เกิดที่ว่างคล้ายท้องคลื่นยาวตลอดห้องจัดแสดง โดยมีหอเตือนภัยที่ได้รับแรงบันดาลใจจากเครื่องมือประมงพื้นบ้าน เป็นแลนด์มาร์กที่ให้ผู้มาเยี่ยมเยียนสามารถขึ้นไปชมทัศนียภาพได้โดยรอบ การจัดแสดงภายในพิพิธภัณฑ์แบ่งพื้นที่เป็น 4 ส่วนหลัก ได้แก่ ส่วนที่ 1.จัดแสดงภายนอกอาคาร จัดแสดงเรือประมง 2 ลำ ที่ถูกคลื่นยักษ์สึนามิพัดพาเข้ามาจากชายฝั่ง ส่วนที่ 2.บริการข้อมูล ขายของที่ระลึก ห้องมัลติมีเดียเหตุการณ์ภัยสึนามิ ส่วนที่ 3. จัดแสดงนิทรรศการเรื่องราวประกอบวัตถุจัดแสดงจากเหตุการณ์ธรณีพิบัติภัยสึนามิที่เกิดขึ้นในไทยเมื่อวันที่ 26 ธันวาคม 2547 และส่วนที่ 4. เป็นพื้นที่ภูมิทัศน์และสิ่งอำนวยความสะดวก ทั้งนี้ นักเรียน นักศึกษา นักท่องเที่ยวชาวไทยและต่างประเทศสามารถเข้าชมพิพิธภัณฑ์สึนามิบ้านน้ำเค็ม ตั้งแต่เดือนกุมภาพันธ์ 2565 เป็นต้นไป สอบถามเพิ่มเติมโทร. 076410245และสายด่วนวัฒนธรรม 1765
วันอังคารที่ 16 สิงหาคม 2565
“ชัยวุฒิ” มอบเกียรติบัตรและเข็มเชิดชูเกียรติแก่ข้าราชการพลเรือนดีเด่น ประจำปี พ.ศ. 2564
“ชัยวุฒิ” มอบเกียรติบัตรและเข็มเชิดชูเกียรติแก่ข้าราชการพลเรือนดีเด่น ประจำปี พ.ศ. 2564
เมื่อวันที่15สิงหาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานกล่าวเปิดงานและให้โอวาทแก่ข้าราชการพลเรือนดีเด่นประจำปีพ.ศ. 2564พร้อมมอบเกียรติบัตรและเข็มเชิดชูดเกียรติแก่ข้าราชการพลเรือนดีเด่นของกระทรวงดิจิทัลเพื่อเศรษฐกิจและสังคมโดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมและผู้บริหารกระทรวงฯร่วมงานณห้องประชุม803ชั้น8สำนักงานปลัดกระทรวงดิจิทัลเพื่อเศรษฐกิจและสังคม
สำหรับข้าราชการพลเรือนดีเด่นประจำปีพ.ศ. 2564 ที่ได้รับเกียรติบัตรและเข็มเชิดชูเกียรติจำนวน6ท่านดังนี้
1. สำนักงานปลัดกระทรวงดิจิทัลเพื่อเศรษฐกิจและสังคม นายชิษณุพงศ์ ธนูทองนักวิชาการคอมพิวเตอร์ชำนาญการพิเศษ
2. กรมอุตุนิยมวิทยาจำนวน2รายได้แก่นายโสภณ ชัยลาตำแหน่งนักอุตุนิยมวิทยาชำนาญการนายเดโช บุญประโลม ตำแหน่งเจ้าพนักงานอุตุนิยมวิทยาชำนาญงาน
3. สำนักงานคณะกรรมการดิจิทัลเพื่อเศรษฐกิจและสังคมแห่งชาติ ได้แก่นางสาวกฤษณา ทองเกลี้ยง ตำแหน่งนักวิชาการคอมพิวเตอร์ชำนาญการพิเศษ
4. สำนักงานสถิติแห่งชาติจำนวน2รายได้แก่ นางสาววราภรณ์ ไตรศักดิ์ศรีตำแหน่งนักวิชาการคอมพิวเตอร์ชำนาญการ นางสาวรุ่งนภา การุณสิตตำแหน่งเจ้าพนักงานธุรการอาวุโส
ทั้งนี้ข้าราชการพลเรือนดีเด่นคือข้าราชการและลูกจ้างประจำที่ได้รับการส่งเสริมและยกย่องว่าเป็นผู้ประพฤติปฏิบัติงานที่เป็นแบบอย่างให้แก่ข้าราชการอื่นได้ประพฤติปฏิบัติตามและพัฒนาให้ดียิ่งขึ้นทั้งในด้านการดำรงตนการปฏิบัติตนให้เป็นที่ยอมรับกับบุคคลผู้เกี่ยวข้องทั้งในหน้าที่ราชการและสังคมกับการปฏิบัติงานที่เพียบพร้อมด้วยจรรยาบรรณข้าราชการปรากฏชัดเจนเป็นที่ยอมรับและมีผลงานโดดเด่นเป็นประโยชน์ยิ่งกับภารกิจราชการที่รับมอบหมายรวมถึงผลการปฏิบัติตนปฏิบัติงานส่งผลกับประชาชนที่เป็นผู้รับบริการเป็นสำคัญ
**************
วันศุกร์ที่ 17 กันยายน 2564
“สป.มท. คว้ารางวัลคุณภาพการบริหารจัดการภาครัฐ ประเภทรางวัลคุณภาพการบริหารจัดการภาครัฐ 4.0 ระดับก้าวหน้า ประจำปี พ.ศ. 2564” ย้ำการยกระดับการพัฒนาสู่องค์การคุณภาพ
“สป.มท. คว้ารางวัลคุณภาพการบริหารจัดการภาครัฐ ประเภทรางวัลคุณภาพการบริหารจัดการภาครัฐ 4.0 ระดับก้าวหน้า ประจำปี พ.ศ. 2564” ย้ำการยกระดับการพัฒนาสู่องค์การคุณภาพ
นายฉัตรชัย พรหมเลิศ ปลัดกระทรวงมหาด ไทยมอบหมายให้ นายสมคิด จันทมฤก รองปลัดกระทรวงมหาดไทย เป็นผู้แทนสำนักงานปลัดกระทรวงมหาดไทย (สป.มท.) เข้าร่วมพิธีมอบรางวัลเลิศรัฐ ประจำปี 2564 จากนายวิษณุ เครืองาม รองนายกรัฐมนตรี ผ่านสื่ออิเล็กทรอนิกส์ (Zoom Meeting) ในรูปแบบใหม่ (New Normal) เมื่อวันที่ 16 กันยายน 2564 จัดโดยสำนักงานคณะกรรมการพัฒนาระบบราชการ (ก.พ.ร.) ซึ่งในปี พ.ศ. 2564 สป.มท. คว้ารางวัลคุณภาพการบริหารจัดการภาครัฐ ประเภทรางวัลคุณภาพการบริหารจัดการภาครัฐ 4.0 ระดับก้าวหน้า โดยเป็น 1 ใน 15 หน่วยงานที่ได้รับรางวัล PMQA 4.0
นายสมคิด จันทมฤก เปิดเผยว่า รางวัลคุณภาพการบริหารจัดการภาครัฐ 4.0 ที่ สป.มท. ได้รับในครั้งนี้ ถือเป็นรางวัลที่แสดงให้เห็นถึงผลการพัฒนาคุณภาพการบริหารจัดการภาครัฐของ สป.มท. ที่มีมาอย่างต่อเนื่อง ซึ่งผู้บริหาร บุคลากร สป.มท. ได้มุ่งมั่นตั้งใจ ร่วมมือร่วมใจกัน และแสดงพลังในการขับเคลื่อนการพัฒนาเพื่อก้าวไปสู่ความเป็นเลิศในการบริหารจัดการสู่ระบบราชการ 4.0 เกิดประโยชน์สุขต่อประชาชน ด้วยการพัฒนาขับเคลื่อนที่สอดคล้องต่อยุทธศาสตร์และเป้าหมายการพัฒนาประเทศทุกระดับ ทั้งในการแปลงนโยบายไปสู่การปฏิบัติในระดับพื้นที่ การขับเคลื่อนการพัฒนาพื้นที่อย่างยั่งยืนตามหลักปรัชญาของเศรษฐกิจพอเพียง การสนับสนุนการบริหารราชการจังหวัด การแก้ไขปัญหาความเดือดร้อนของศูนย์ดำรงธรรมและการต่อยอด รวมทั้งเป็นหน่วยงานสำคัญในการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) อันทำให้เกิดการขับเคลื่อนนโยบายของรัฐบาลจนเกิดผลเป็นรูปธรรม
นายสมคิด จันทมฤก กล่าวว่า สำหรับรางวัลเลิศรัฐ ประจำปี 2564 เป็นรางวัลแห่งเกียรติยศที่คณะกรรมการพัฒนาระบบราชการ มอบให้หน่วยงานภาครัฐ เพื่อเป็นการยกย่องเชิดชูหน่วยงานที่ได้มุ่งมั่นปฏิบัติราชการจนประสบความสำเร็จ มีผลงานดีเด่น ยอดเยี่ยม และมีความเป็นเลิศในด้านต่าง ๆ ซึ่งมีหน่วยงานที่ได้รับรางวัล รวมทั้งสิ้น 234 รางวัล จากผลงานที่สมัครกว่า 1,600 หน่วยงาน โดยกระทรวงมหาดไทย มีส่วนราชการระดับกรมในสังกัด มท. และจังหวัดได้รับรางวัลเลิศรัฐ ประจำปี 2564 จำนวนทั้งสิ้น 5 กรม 25 จังหวัด รวมถึงรัฐวิสาหกิจในสังกัด 3 หน่วยงาน และกรุงเทพมหานคร ซึ่งผู้บริหารได้แสดงความชื่นชม และขอให้หน่วยงาน/จังหวัดได้ส่งเสริมการยกระดับการพัฒนาและเข้าร่วมการขอรับรางวัลประเภทต่าง ๆ อย่างต่อเนื่อง
วันจันทร์ที่ 18 ตุลาคม 2564
นายกรัฐมนตรีร่วมรำลึกครูจูหลิง ปงกันมูล และสดุดีข้าราชการครูและบุคลากรทางการศึกษาที่ปฏิบัติหน้าที่ด้วยความเสียสละและอดทน
นายกรัฐมนตรีร่วมรำลึกครูจูหลิง ปงกันมูล และสดุดีข้าราชการครูและบุคลากรทางการศึกษาที่ปฏิบัติหน้าที่ด้วยความเสียสละและอดทน
วันนี้ (18 ต.ค. 64) เวลา 09.15 น. นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายให้นางสาวตรีนุช เทียนทอง รัฐมนตรีว่าการกระทรวงศึกษาธิการ เป็นผู้แทนมอบเงินช่วยเหลือเยียวยาครูและบุคลากรทางการศึกษา “ครูจูหลิง ปงกันมูล” (ผ่านระบบ Video Conference) ณ ห้อง PMOC ชั้น 2 ตึกไทยคู่ฟ้า ทำเนียบรัฐบาล
โอกาสนี้ นายกรัฐมนตรี กล่าวเชิดชูครูจูหลิง ปงกันมูล และคุรุวีรชนผู้ล่วงลับไปแล้วจากสถานการณ์ความไม่สงบที่เกิดขึ้นในพื้นที่จังหวัดชายแดนภาคใต้ว่า นับเป็นเวลากว่า 14 ปี ของการสูญเสียบุคลากรทางการศึกษา ที่เปรียบไปด้วยจิตวิญญาณและความรักในอาชีพของความเป็นครู ครูจูหลิงต้องออกจากบ้านเกิดของตนจากพื้นที่ตอนเหนือสุดของประเทศไปสู่พื้นที่ตอนใต้ เพื่ออุดมการณ์ที่จะช่วยเหลือเด็ก ๆ ในพื้นที่สามจังหวัดชายแดนภาคใต้ให้ได้รับความรู้เทียบเท่ากับกับเด็กในภูมิภาคอื่น ๆ นับเป็นความเสียสละและสมควรได้รับการยกย่องให้เป็นแม่พิมพ์ของชาติอย่างแท้จริง ที่ผ่านมารัฐบาลได้เร่งรัดให้ส่วนราชการดำเนินการช่วยเหลือเยียวยาครูและบุคลากรทางการศึกษาที่ได้รับผลกระทบ โดยกระทรวงศึกษาธิการได้มอบเงินช่วยเหลือเยียวยาให้แก่นายสูน และนางคำมี ปงกันมูล บิดา มารดา ของครูจูหลิง ปงกันมูล จำนวน 2,742,000 บาท ในส่วนรายที่เหลือรัฐบาลและส่วนราชการที่เกี่ยวข้องจะเร่งดำเนินการมอบเงินช่วยเหลือเยียวยาให้แก่ทายาทผู้เสียชีวิตต่อไป
โฆษกประจำสำนักนายกรัฐมนตรี กล่าวว่า นายกรัฐมนตรียังชื่นชมและให้กำลังใจต่อเพื่อนข้าราชการครูและบุคลากรทางการศึกษาที่ปฏิบัติหน้าที่ด้วยความเสียสละและอดทน โดยเฉพาะในพื้นที่จังหวัดชายแดนภาคใต้ และแสดงความเสียใจต่อญาติของคุรุวีรชนผู้เสียชีวิตทุกคน
……………………….
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 16 กันยายน 2564
ครม. อนุมัติ 3,800 ล้านบาท ป้องกันน้ำท่วม - บรรเทาภัยแล้ง พื้นที่เสี่ยง 9 จว.
....
ครม. อนุมัติงบกลาง 3,851.2251 ล้านบาท ดำเนินโครงการสนับสนุนการบริหารจัดการทรัพยากรน้ำเพื่อป้องกันการเกิดอุทกภัย ปี 2564 และบรรเทาปัญหาภัยแล้ง ปี 2564/65 สำหรับพื้นที่เสี่ยง 9 จังหวัด ได้แก่ กำแพงเพชร เชียงราย นครศรีธรรมราช พะเยา พัทลุง พิจิตร ยโสธร สระบุรี และหนองคาย
.
เช่น โครงการซ่อมแซมอาคารชลศาสตร์เพื่อเพิ่มประสิทธิภาพการเก็บน้ำและระบายน้ำ โครงการพัฒนาน้ำบาดาลเพื่อความมั่นคงระดับชุมชน โครงการพัฒนาน้ำบาดาลเพื่อการอุปโภคบริโภค และโครงการขุดลอกเพื่อเพิ่มประสิทธิภาพการเก็บและระบายน้ำ เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 1 พฤศจิกายน 2564
โฆษกรัฐบาล เผยหลายหน่วยงานเร่งช่วยเหลือรถบรรทุก นายกฯ มอบ พน. กค. คค. กษ. ศึกษาปัจจัยที่เกี่ยวข้องราคาน้ำมันทั้งระบบ พร้อมผลักดันให้ภาคการขนส่งและโลจิสติกส์
โฆษกรัฐบาล เผยหลายหน่วยงานเร่งช่วยเหลือรถบรรทุก นายกฯ มอบ พน. กค. คค. กษ. ศึกษาปัจจัยที่เกี่ยวข้องราคาน้ำมันทั้งระบบ พร้อมผลักดันให้ภาคการขนส่งและโลจิสติกส์ มีส่วนสนับสนุนการเติบโตของเศรษฐกิจและภาคการผลิตไทย หลังมีสัญญาณเติบโตแข็งแกร่ง
นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมอบหมายให้หน่วยงานที่เกี่ยวข้องเร่งแก้ปัญหาความเดือดร้อนของผู้ประกอบภาคขนส่งและโลจิสิกส์ไทยหลังราคาน้ำมันทั่วโลกปรับตัวสูงขึ้นมาระยะหนึ่งจากเศรษฐกิจทั่วโลกรวมทั้งเศรษฐกิจและภาคการผลิตไทยเริ่มฟื้นตัวทำให้ต้นทุนผู้ประกอบการรถบรรทุกเพิ่มสูงขึ้นโดยผู้ประกอบการขนส่งเรียกร้องดังนี้1.ขอให้รัฐบาลพิจารณาการนำน้ำมันปาล์มออกจากสัดส่วนการผสมของน้ำมันดีเซลจากราคาปาล์มที่เพิ่มสูงขึ้นในปัจจุบันและสูงกว่าน้ำมันดีเซล2.ขอให้กระทรวงการคลังพิจาณาลดอัตราภาษีสรรพสามิตของน้ำมันดีเซลที่ปัจจุบันสูงถึงเกือบ6บาทให้ลดลง3บาท เพื่อให้ราคาน้ำมันดีเซลลดลงเหลือลิตรละ25บาท
ล่าสุดรัฐมนตรีว่าการกระทรวงการคมนาคมได้รับเป็นเจ้าภาพจัดการประชุมหารือระหว่างหน่วยงานที่เกี่ยวข้องกระทรวงคมนาคมกระทรวงพลังงานและผู้แทนสหพันธ์การขนส่งทางบกแห่งประเทศไทยซึ่งกระทรวงคมนาคมจะนำผลการหารือในวันนี้กราบเรียนนายกรัฐมนตรีและนำเข้าหารือในที่ประชุมคณะรัฐมนตรีต่อไป
โฆษกประจำสำนักนายกรัฐมนตรียังเปิดเผยว่านายกรัฐมนตรีติดตามสถานการณ์พลังงานมาโดยตลอดและเข้าใจความเดือดร้อนของผู้ประกอบการขนส่งและโลจิสติกส์เนื่องจากราคาน้ำมันเป็นต้นทุนสำคัญผู้ประกอบการ ที่ผ่านมานายกรัฐมนตรีได้พยายามช่วยเหลือมอบหมายให้รองนายกรัฐมนตรีและรัฐมนตรีพลังงานโดยกองทุนน้ำมันได้ตรึงราคากลุ่มราคาน้ำมันดีเซลหมุนเร็วให้ไม่เกิน30บาทต่อลิตรจนถึงสิ้นเดือนตุลาคมที่ผ่านมาเพื่อบรรเทาภาระผู้ประกอบการในเบื้องต้น หลังจากนี้ กระทรวงพลังงาน กระทรวงคมนาคม กระทรวงเกษตรและสหกรณ์และกระทรวงการคลังจะศึกษาปัจจัยที่เกี่ยวข้องราคาน้ำมันทั้งระบบเพื่อให้ทุกฝ่ายได้รับความเป็นธรรมสอดคล้องกับข้อเท็จจริงราคาพลังงานโลกขณะเดียวกันรัฐบาลยังสามารถจัดเก็บรายได้เพื่อนำมาพัฒนาโครงสร้างพื้นฐานของประเทศและพลังงานรูปแบบอื่นๆเพื่อสนับสนุนให้ภาคการขนส่งและโลจิสติกส์ไทยมีต้นทุนที่ต่ำลงแข่งขันได้รวมทั้งสามารถขยายตัวสอดคล้องกับเศรษฐกิจและภาคการผลิตไทยที่กลับการเติบโตอย่างต่อเนื่องด้วย
สำหรับโครงสร้างราคาขายปลีกน้ำมันเชื้อเพลิงมี6องค์ประกอบได้แก่ (1)ราคาหน้าโรงงานซึ่งเป็นต้นทุนการผลิตของผู้ประกอบการ(2)ภาษีสรรพสามิตที่อัตราประมาณ0.975ถึง6.5บาทต่อลิตรขึ้นกับประเภทน้ำมันซึ่งจัดเก็บบนหลักการด้านสิ่งแวดล้อม (3)ภาษีเพื่อส่วนราชการท้องถิ่นที่ร้อยละ10ของภาษีสรรพสามิตเพื่อเป็นรายได้ท้องถิ่นในการจัดทำบริการสาธารณะและกิจกรรมสาธารณะแก่ประชาชนในพื้นที่(4)ภาษีมูลค่าเพิ่มร้อยละ7ซึ่งเป็นการจัดเก็บสินค้าเกือบทุกประเภท(5)กองทุนน้ำมันเชื้อเพลิงที่จัดเก็บประมาณ-17.6143ถึง6.58บาทต่อลิตรขึ้นกับประเภทน้ำมันซึ่งมีวัตถุประสงค์หลักในการรักษาเสถียรภาพของราคาขายปลีกน้ำมันเชื้อเพลิงในประเทศ และ(6)ค่าการตลาดซึ่งเป็นต้นทุนของผู้ประกอบการ
วันเสาร์ที่ 29 มกราคม 2565
โฆษกรัฐบาลแจงเพื่อไทยช่วยลดอคติ ยืนยัน “นายกฯ” ยึดหลักการออกมาตรการช่วยเหลือทางภาษีแต่ละครั้ง ต้องไม่ส่งผลกระทบต่อประชาชนและรายได้ภาครัฐ
โฆษกรัฐบาลแจงเพื่อไทยช่วยลดอคติ ยืนยัน“นายกฯ” ยึดหลักการออกมาตรการช่วยเหลือทางภาษีแต่ละครั้ง ต้องไม่ส่งผลกระทบต่อประชาชนและรายได้ภาครัฐ ขณะที่การกลับมาจัดเก็บภาษีที่ดินและสิ่งปลูกสร้าง100% ทำให้ท้องถิ่นมีเงินลงทุนและค่าใช้จ่ายสำหรับการพัฒนาเพิ่มขึ้น
วันที่ 29 มกราคม 2565นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีคณะทำงานเศรษฐกิจพรรคเพื่อไทย ที่ออกมาโจมตีการจัดเก็บภาษีที่ดินและสิ่งปลูกสร้างเต็ม 100% ในปี 2565 นี้ หลังจากลดหย่อนโดยจัดเก็บที่ 10% มาตลอด 2 ปี คือ ปี 2563 และ 2564 นั้น ซึ่งคณะทำงานเศรษฐกิจพรรคเพื่อไทยก็พูดเองว่า จะเป็นประโยชน์ในการกระจายอำนาจสู่ท้องถิ่น เพราะท้องถิ่นจะมีรายได้มากขึ้น ส่งผลให้มีเงินลงทุนและค่าใช้จ่ายสำหรับการพัฒนาภายในท้องถิ่น สำหรับในปี 2565 นี้ มีการประเมินว่า เศรษฐกิจไทยจะเติบโตจากการขับเคลื่อนมาตรการกระตุ้นเศรษฐกิจภาครัฐ ช่วยให้การจัดเก็บภาษีของประเทศมีประสิทธิภาพสูงสุด ส่งผลให้รัฐบาล ส่วนกลางและองค์การปกครองส่วนท้องถิ่นมีรายได้นำไปพัฒนาทุกภูมิภาคของประเทศให้ทั่วถึงและเท่าเทียม
นายธนกร ยังกล่าวเพิ่มเติมว่า นายกรัฐมนตรีทราบดีว่า สถานการณ์การแพร่ระบาดไวรัสโควิด-19 สองปีที่ผ่านมา ได้ส่งผลกระทบต่อเศรษฐกิจและสังคมอย่างฉับพลันทันที จึงได้มีการตราพระราชกฤษฎีกาลดภาษีที่ดินและสิ่งปลูกสร้างบางประเภท พ.ศ. 2563 และพระราชกฤษฎีกาลดภาษีที่ดินและสิ่งปลูกสร้างบางประเภท (ฉบับที่ 2) พ.ศ. 2564 เพื่อลดภาษีที่ดินฯ ในอัตรา 90% หรือเก็บภาษีเพียง 10% ของจำนวนภาษีที่คำนวณได้ เป็นกรณีพิเศษ โดยกระทรวงการคลังประเมินว่า ทำให้องค์การปกครองส่วนท้องถิ่น (อปท.) สูญเสียรายได้ปีละกว่า 30,000 ล้านบาท อย่างไรก็ตาม ในปี 2565 นี้ ผู้เสียภาษีที่ดินฯ ก็ยังคงได้รับการบรรเทาภาระภาษีหลายกรณี ได้แก่ ที่ดินหรือสิ่งปลูกสร้างที่เจ้าของเป็นบุคคลธรรมดาและใช้ประกอบเกษตรกรรมยังคงได้รับยกเว้นภาษี ในปี 2565 ที่ดินหรือสิ่งปลูกสร้างที่ใช้เป็นที่อยู่อาศัยที่เจ้าของเป็นบุคคลธรรมดา และมีชื่อในทะเบียนบ้านในวันที่ 1 มกราคม จะได้รับยกเว้นมูลค่าฐานภาษีไม่เกิน 50 ล้านบาท สำหรับกรณีที่เป็นเจ้าของเฉพาะสิ่งปลูกสร้าง ก็จะได้รับยกเว้นมูลค่าฐานภาษีสำหรับสิ่งปลูกสร้างที่มีมูลค่าไม่เกิน 10 ล้านบาท ทั้งนี้ ผู้ที่เป็นเจ้าของทรัพย์สิน มูลค่าไม่เกิน 50 ล้านบาท หรือไม่เกิน 10 ล้านบาท แล้วแต่กรณี จะไม่ได้รับผลกระทบ แต่สำหรับบุคคลที่เป็นเจ้าของทรัพย์สินดังกล่าวที่มีมูลค่าเกิน 50 ล้านบาท หรือเกิน 10 ล้านบาท แล้วแต่กรณี จะเสียภาษีเต็มอัตราเฉพาะส่วนที่เกินนั้น นอกจากนี้ ผู้เสียภาษีที่ต้องเสียภาษีที่ดินฯ สูงกว่าภาษีโรงเรือน และที่ดินและภาษีบำรุงท้องที่ที่เคยชำระในปี 2562 จะบรรเทาภาระให้โดยเสียภาษีเท่ากับค่าภาษีปี 2562 บวกกับ 75% ของส่วนต่างค่าภาษีปี 2565 กับปี 2562 เท่านั้น
นายธนกร ยังกล่าวฝากไปถึงทีมเศรษฐกิจพรรคเพื่อไทยว่า ภาษีที่ดิน เป็นภาษีที่จัดเก็บบนฐานของมูลค่าทรัพย์สินเพื่อทดแทนการจัดเก็บภาษีโรงเรือนและที่ดินและภาษีบำรุงท้องที่ เป็นการจัดเก็บภาษีเฉพาะที่มุ่งไปที่บุคคลที่มีความสามารถในการชำระภาษี นายกรัฐมนตรี ยังย้ำเสมอว่า การออกมาตรการช่วยเหลือทางภาษี ต้องดูเรื่องผลกระทบประชาชนและรายได้ของรัฐด้วย ไม่ให้เกิดความเสียหายหรือกระทบต่อรายได้ภาครัฐสำหรับการพัฒนาในด้านอื่น ๆ ขณะเดียวกัน ก็ต้องเกิดความเป็นธรรมในการจัดเก็บภาษีประเทศ เพิ่มรายได้ เพื่อการบริหารราชการแผ่นดินสำหรับคนไทยทั้ง 70 ล้านคน ด้วย
........................
วันอังคารที่ 28 ธันวาคม 2564
กยศ. มอบของขวัญปีใหม่ 2565 ขยายเวลามาตรการช่วยเหลือสู้ภัยโควิด
กยศ. มอบของขวัญปีใหม่สู้ภัยโควิด ขยายระยะเวลามาตรการลดหย่อนหนี้แก่ผู้กู้ยืม โดยลดดอกเบี้ยเงินกู้ยืมเหลือ 0.01% ต่อปี ลดเงินต้น 5% ลดเบี้ยปรับ 80-100% ลดอัตราการคิดเบี้ยปรับเหลือ 0.5% ต่อปี จากเดิมสิ้นสุด 31 ธันวา
กองทุนเงินให้กู้ยืมเพื่อการศึกษา (กยศ.) มอบของขวัญปีใหม่สู้ภัยโควิด ขยายระยะเวลามาตรการลดหย่อนหนี้ให้แก่ผู้กู้ยืม โดยลดดอกเบี้ยเงินกู้ยืมเหลือ 0.01% ต่อปี ลดเงินต้น 5% ลดเบี้ยปรับ 80-100% ลดอัตราการคิดเบี้ยปรับเหลือ 0.5% ต่อปี จากเดิมสิ้นสุด 31 ธันวาคม 2564 เป็นสิ้นสุด 30 มิถุนายน 2565
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “ขณะนี้ กองทุนได้จัดเตรียมของขวัญปีใหม่ 2565 ให้กับผู้กู้ยืมเงินกองทุน โดยคณะกรรมการกองทุนฯ ได้มีมติเห็นชอบขยายระยะเวลามาตรการลดหย่อนหนี้ เพื่อเป็นการช่วยเหลือและให้โอกาสผู้กู้ยืมเงินที่ได้รับผลกระทบ ทางเศรษฐกิจจากสถานการณ์โรคติดเชื้อไวรัสโคโรนา 2019 (COVID-19) จากเดิมสิ้นสุดวันที่ 31 ธันวาคม 2564 เป็นสิ้นสุดวันที่ 30 มิถุนายน 2565 ดังนี้
1. ลดดอกเบี้ยเงินกู้ยืมจากเดิม 1% ต่อปี เป็น 0.01% ต่อปี สำหรับผู้กู้ยืมเงินที่อยู่ระหว่างการชำระเงินคืนกองทุนและไม่เคยเป็นผู้ผิดนัดชำระหนี้
2. ลดเงินต้น 5% สำหรับผู้กู้ยืมเงินที่ไม่เคยเป็นผู้ผิดนัดชำระหนี้และต้องการปิดบัญชีในคราวเดียว
3. ลดเบี้ยปรับ 100% สำหรับผู้กู้ยืมเงินทุกกลุ่มที่ชำระหนี้ปิดบัญชี ดังนี้
3.1 ผู้กู้ยืมเงินที่ยังไม่ถูกดำเนินคดี สามารถชำระได้ที่ธนาคารกรุงไทยและธนาคารอิสลามแห่งประเทศไทยทุกสาขา
3.2 ผู้กู้ยืมเงินที่ถูกดำเนินคดีแล้ว ต้องลงทะเบียนขอรับสิทธิและนัดหมายวันที่ประสงค์จะชำระหนี้ปิดบัญชีได้ที่ www.studentloan.or.th โดยผู้กู้ยืมเงินต้องชำระค่าทนายความและค่าฤชาธรรมเนียมศาลให้เสร็จสิ้นก่อนปิดบัญชี
4. ลดเบี้ยปรับ 80% สำหรับผู้กู้ยืมเงินที่ยังไม่ถูกดำเนินคดีที่ชำระหนี้ค้างทั้งหมดให้มีสถานะปกติ (ไม่ค้างชำระ)
5. ลดอัตราการคิดเบี้ยปรับเหลือ 0.5% ต่อปี สำหรับผู้กู้ยืมเงินที่ยังไม่ถูกดำเนินคดีและไม่สามารถชำระหนี้ได้ตามกำหนด
ทั้งนี้ มาตรการดังกล่าวเป็นของขวัญปีใหม่ที่กองทุนมอบให้แก่ผู้กู้ยืมเงิน โดยกองทุนขอเป็นกำลังใจให้ทุกท่านร่วมกันสู้เพื่อให้ผ่านสถานการณ์โควิดไปด้วยกัน ผู้กู้ยืมเงินสามารถดูรายละเอียดช่องทางการชำระหนี้เพื่อรับสิทธิตามมาตรการดังกล่าวได้ที่ www.studentloan.or.th โดยตรวจสอบยอดชำระได้ที่แอปพลิเคชัน กยศ. Connect หรือสอบถามเพิ่มเติมได้ที่ไลน์บัญชีทางการ กยศ. (Line Official Account กยศ.) หรือโทร. 0 2016 4888” ผู้จัดการกองทุนฯ กล่าวในที่สุด
วันจันทร์ที่ 18 กรกฎาคม 2565
ครม.เห็นชอบร่างความตกลงด้านความปลอดภัยทางนิวเคลียร์ไทย-สหรัฐ
ครม.เห็นชอบร่างความตกลงด้านความปลอดภัยทางนิวเคลียร์ไทย-สหรัฐ
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 18 กรกฎาคม 2565 ว่า ครม.เห็นชอบการจัดทำความตกลงระหว่างสำนักงานปรมาณูเพื่อสันติแห่งประเทศไทย กับคณะกรรมาธิการกำกับดูแลนิวเคลียร์แห่งสหรัฐอเมริกา (USNRC) เพื่อการแลกเปลี่ยนข้อมูลทางวิชาการและความร่วมมือด้านความปลอดภัยทางนิวเคลียร์ ซึ่งฉบับเดิมสิ้นสุดแล้วเมื่อเดือนมีนาคม 2565 สำหรับร่างความตกลงฉบับใหม่นี้ ยังคงหลักการเดิมไว้ โดยเป็นเอกสารสัญญาที่กำหนดขอบข่ายและแนวทางการแลกเปลี่ยนข้อมูลเชิงเทคนิคเกี่ยวกับกฎและระเบียบ มาตรฐานที่เกี่ยวข้องในการกำกับดูแลความปลอดภัย ความมั่นคงปลอดภัย การพิทักษ์ ความปลอดภัยทางนิวเคลียร์ มีระยะเวลา 5 ปี ซึ่งจะขับเคลื่อนภายใต้ขอบเขตของข้อตกลง ประกอบด้วย 1) การแลกเปลี่ยนข้อมูลทางวิชาการที่ไม่เป็นความลับที่เกี่ยวข้องกับการกำกับดูแลความปลอดภัยและความมั่นคงปลอดภัยของสถานประกอบการทางนิวเคลียร์และวัสดุกัมมันตรังสี 2) ความร่วมมือในการวิจัยความปลอดภัยทางนิวเคลียร์ และ 3) การฝึกอบรมและการมอบหมายหน้าที่ โดยจะขับเคลื่อนผ่านการ
นางสาวรัชดากล่าวด้วยว่า ไทยจะได้รับประโยชน์จากร่างความตกลงฉบับนี้ อาทิ 1) ได้รับการสนับสนุนทั้งในด้านการใช้งานโปรแกรมคอมพิวเตอร์ เพื่อสนับสนุนและฝึกอบรมในหัวข้อที่ไทยขาดความเชี่ยวชาญ 2) โครงการฝึกอบรมด้านการประเมินความปลอดภัยของสถานประกอบการทางนิวเคลียร์แบบเครื่องปฏิกรณ์วิจัยและแบบเครื่องปฏิกรณ์กำลังเพื่อการอนุญาตและตรวจสอบ การก่อสร้าง สำหรับใช้ในการประเมินและตรวจสอบแบบก่อสร้างของโครงการจัดตั้งศูนย์ปฏิบัติการวิจัยรังสีรักษาจากโบรอนจับยึดนิวตรอนและโครงการจัดตั้งสถานประกอบการอื่นๆ ในอนาคต เป็นต้น
วันอังคารที่ 31 สิงหาคม 2564
รองปลัดฯ ดีอีเอส ชี้แจงความคืบหน้าแนวทางเกี่ยวกับการดำเนินคดีกับผู้กระทำความผิดและขั้นตอนกระบวนการปิดกั้นข้อมูลหรือเว็บไซต์ในระบบคอมพิวเตอร์ต่อกรรมาธิการเทคโนโลยีฯ วุฒิสภา
รองปลัดฯ ดีอีเอส ชี้แจงความคืบหน้าแนวทางเกี่ยวกับการดำเนินคดีกับผู้กระทำความผิดและขั้นตอนกระบวนการปิดกั้นข้อมูลหรือเว็บไซต์ในระบบคอมพิวเตอร์ต่อกรรมาธิการเทคโนโลยีฯ วุฒิสภา
เมื่อวันที่31สิงหาคม2564นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคมเข้าร่วมการประชุมพร้อมให้ข้อมูลกับคณะกรรมาธิการเทคโนโลยีสารสนเทศการสื่อสารและการโทรคมนาคมวุฒิสภาผ่านระบบประชุมทางไกลณห้องประชุม801ชั้น8สำนักงานปลัดกระทรวงดิจิทัลเพื่อเศรษฐกิจและสังคมโดยมีประเด็นที่คณะกรรมาธิการฯได้พิจารณาศึกษาเกี่ยวกับปัญหาอุปสรรคและแนวทางแก้ไขเกี่ยวกับการดำเนินคดีกับผู้กระทำความผิดและขั้นตอนกระบวนการปิดกั้นข้อมูลหรือเว็บไซต์ในระบบคอมพิวเตอร์ตามพระราชบัญญัติว่าด้วยการกระทำความผิดเกี่ยวกับคอมพิวเตอร์พ.ศ.2550รวมถึงแนวทางการเก็บรักษาข้อมูลจราจรทางคอมพิวเตอร์ให้ผู้บริการและเรื่องอื่นๆที่เกี่ยวข้อง
สำหรับความคืบหน้าตามพระราชบัญญัติว่าด้วยการกระทำความผิดเกี่ยวกับคอมพิวเตอร์พ.ศ.2550นั้น
ล่าสุดเมื่อวันที่13สิงหาคม2564ที่ผ่านมาราชกิจจานุเบกษาได้เผยแพร่ประกาศกระทรวงดิจิทัลเพื่อเศรษฐกิจและสังคมเรื่องหลักเกณฑ์การเก็บรักษาข้อมูลจราจรทางคอมพิวเตอร์ของผู้ให้บริการพ.ศ. 2564ซึ่งเป็นไปตามมาตรา26ของพ.ร.บ.การกระทำความผิดทางคอมพิวเตอร์พ.ศ.2550และปี2560แต่ประกาศฉบับนี้ใช้มาตั้งแต่ปี2550จึงต้องปรับปรุงให้มีความเหมาะสมกับสภาพเศรษฐกิจสังคมและเทคโนโลยีในปัจจุบันทั้งนี้ประกาศฯ“หลักเกณฑ์การเก็บรักษาข้อมูลจราจรทางคอมพิวเตอร์ของผู้ให้บริการพ.ศ. 2564”ปรับปรุงเพื่อให้กฎหมายทันสมัยสอดคล้องแนวปฏิบัติสากลมุ่งปกป้องคุ้มครองประชาชนจากอาชญากรรมและภัยโซเชียลรูปแบบใหม่ๆ
**********
วันอังคารที่ 6 กรกฎาคม 2564
“อนุทิน” สำรวจอาคาร Sat1 สุวรรณภูมิ เตรียมทำ รพ.สนามยกระดับ 5 พันเตียง
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่สำรวจอาคาร Satellite 1 ท่าอากาศยานสุวรรณภูมิ เตรียมเสนอนายกรัฐมนตรีจัดทำโรงพยาบาลสนามยกระดับ 5 พันเตียง ดูแลผู้ป่วยโควิดอาการหนักได้
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่สำรวจอาคารSatellite 1 ท่าอากาศยานสุวรรณภูมิ เตรียมเสนอนายกรัฐมนตรีจัดทำโรงพยาบาลสนามยกระดับ 5 พันเตียง ดูแลผู้ป่วยโควิดอาการหนักได้
วันนี้ (6 กรกฎาคม 2564) ที่อาคารSatellite 1 ท่าอากาศยานสุวรรณภูมิ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุขนายแพทย์โอภาส การย์กวินพงศ์ อธิบดีกรมควบคุมโรค นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ นายแพทย์สุวรรณชัย วัฒนายิ่งเจริญชัย และนายแพทย์ไพศาล ดั่นคุ้ม เลขาธิการคณะกรรมการอาหารและยา (อย.) ลงพื้นที่สำรวจสถานที่จัดทำโรงพยาบาลสยามยกระดับรองรับผู้ป่วยโควิด 19
นายอนุทินให้สัมภาษณ์ว่า นายกรัฐมนตรีมีข้อสั่งการเมื่อสัปดาห์ก่อนให้เตรียมจัดหาสถานที่จัดตั้งโรงพยาบาลสนามยกระดับ เพื่อดูแลผู้ป่วยโควิด 19 อาการสีเหลืองขึ้นไปให้มากที่สุด เพื่อให้เกิดความมั่นใจว่าระบบการดูแลผู้ป่วยจะไม่ขาดแคลนเตียง ดังนั้น รัฐมนตรีว่าการกระทรวงคมนาคมจึงประสานให้กระทรวงสาธารณสุขเข้ามาสำรวจอาคารSatellite 1 ท่าอากาศยานสุวรรณภูมิ เนื่องจากการท่าอากาศยานแห่งประเทศไทยยินดีให้ใช้สถานที่จัดทำโรงพยาบาลสนามรองรับ เนื่องจากเป็นอาคารที่เพิ่งก่อสร้างเสร็จ ยังไม่เปิดบริการอยู่ระหว่างการทดสอบระบบ และเป็นอาคารที่แยกออกมา ไม่ได้ใกล้ชิดกับอาคารอื่นๆ
นายอนุทินกล่าวต่อว่า อาคารแห่งนี้มีพื้นที่ 1 แสนตารางเมตร ความยาว 1 กิโลเมตร สามารถรองรับผู้ป่วยได้ประมาณ 5 พันเตียง มีจำนวน 4 ชั้น สามารถแยกชั้นสำหรับเตียงสีเขียว สีเหลือง และทำไอซียูยูนิตสีแดงเหมือนมณฑลทหารบกที่ 11 ได้ โดยจะมอบกรมสนับสนุนบริการสุขภาพไปออกแบบทำโรงพยาบาลสนาม โดยเน้นเป็นการน็อกดาวน์และบิวท์อิน ถอดออกได้เมื่อเสร็จภารกิจ ไม่ให้กระทบหรือสร้างความเสียหายแก่สถานที่
“วันนี้มาสำรวจสถานที่ถือว่าน่าพอใจ ต้องขอบคุณการท่าอากาศยานแห่งประเทศไทยที่จะสนับสนุนให้ใช้สถานที่ ถ้าจัดตั้งเป็นโรงพยาบาลสนามได้ ผู้ป่วยจะได้รักษาตัวอย่างสะดวกสบายยิ่งขึ้น เราพยายามทำให้คุณภาพชีวิตผู้ป่วยดีมากที่สุด โดยจะนำเรื่องนี้เรียนนายกรัฐมนตรี ถ้าได้รับการสนับสนุนก็ดำเนินการได้ ถือเป็นสถานที่เสริมเพิ่มจากโรงพยาบาลบุษราคัมที่ให้บริการทางการแพทย์ระดับสูง ดูแลผู้ป่วยหนักได้” นายอนุทินกล่าว
*********************************** 6 กรกฎาคม 2564
*************************************
วันจันทร์ที่ 1 สิงหาคม 2565
รมว.แรงงาน เร่งจัดทำมาตรฐานครูฝึกมวยไทย โชว์ soft power ในอินเตอร์
กรมพัฒนาฝีมือแรงงาน ระดมผู้เชี่ยวชาญเร่งจัดทำมาตรฐานผู้ฝึกสอนมวยไทย ตามข้อสั่งการ รมว.แรงงาน นายสุขาติ ชมกลิ่น พร้อมทำประชาพิจารณ์ก่อนใช้จริงเพื่อสร้างมาตรฐานฝีมือ สร้างการยอมรับ หวังขยายตลาดในต่างแดน
วันอาทิตย์ที่ 3 ตุลาคม 2564
โฆษกรัฐบาลเผย “นายกฯ” จับตาสถานการณ์น้ำมันอย่างใกล้ชิด พร้อมเตรียมมาตรการเสริมจากกองทุนน้ำมันเชื้อเพลิง เร่งบรรเทา ลดค่าน้ำ/ไฟฟ้า รองรับการฟื้นตัวของเศรษฐกิจ
โฆษกรัฐบาลเผย “นายกฯ” จับตาสถานการณ์น้ำมันอย่างใกล้ชิด พร้อมเตรียมมาตรการเสริมจากกองทุนน้ำมันเชื้อเพลิง เร่งบรรเทา ลดค่าน้ำ/ไฟฟ้า รองรับการฟื้นตัวของเศรษฐกิจ
วันที่ 3 ตุลาคม 2564 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมติดตามสถานการณ์ราคาพลังงานอย่างใกล้ชิด เนื่องจากแนวโน้มสถานการณ์การใช้และราคาพลังงานปรับตัวเพิ่มขึ้นต่อเนื่อง สาเหตุมาจากความต้องการใช้พลังงานทั่วโลกเพิ่มขึ้นหลังเศรษฐกิจเริ่มฟื้นตัวจากสถานการณ์โควิด-19 ขณะที่กลุ่มโอเปกควบคุมปริมาณการผลิต กระทรวงพลังงานจึงได้เตรียมพร้อมมาตรการรับมือ โดยใช้กลไกกองทุนน้ำมันรักษาเสถียรภาพหากกรณีราคาน้ำมันดีเซลพื้นฐาน (บี10) สูงเกิน 30 บาท/ลิตร เพื่อไม่ให้กระทบต่อประชาชนผู้บริโภคและการฟื้นตัวของเศรษฐกิจประเทศ โดยแนวทางในการใช้มาตรการช่วยเหลือจากกองทุนน้ำมันเชื้อเพลิง ซึ่งมีหน้าที่ในการรักษาเสถียรภาพของระดับราคาขายปลีกน้ำมันเชื้อเพลิงภายในประเทศไม่ให้มีความผันผวนมากจนเกินไป ซึ่งหากเกิดกรณีที่ราคาน้ำมันดีเซลพื้นฐาน (B10) ปรับตัวเพิ่มขึ้นสูงกว่า 30 บาท/ลิตร ก็จะเข้าไปดูแลราคา ซึ่งปัจจุบันราคาน้ำมันดีเซล (B10) อยู่ที่ 28.29 บาท/ลิตร ซึ่งมีราคาถูกกว่าน้ำมันดีเซลบี7 ถึง 3 บาทต่อลิตร จึงขอเชิญชวนให้ประชาชนผู้ใช้น้ำมันดีเซล บี7 หันมาเติมน้ำมันดีเซลบี 10 ด้วย
นายธนกร กล่าวว่า สำหรับที่ผ่านมากองทุนน้ำมันเชื้อเพลิง มีบทบาทอย่างมากในการรักษาระดับราคาน้ำมันให้มีเสถียรภาพให้ไม่กระทบกับเศรษฐกิจของประเทศ โดยได้ช่วยเหลือราคา LPG โดยตรึงราคาขายปลีกสำหรับถังขนาด 15 กิโลกรัมอยู่ที่ 318 บาทต่อถัง (ไม่รวมค่าขนส่ง) ตั้งแต่วันที่ 24 มีนาคม 2563 เป็นต้นมา อีกทั้งคณะกรรมการบริหารนโยบายพลังงาน (กบง.) ยังได้มีมติเมื่อวันที่ 20 กันยายนที่ผ่านมา ให้คงราคาขายปลีกก๊าซหุงต้มข้างต้นออกไปอีก 3 เดือน คือ ตั้งแต่ 1 ต.ค. 2564 ถึงวันที่ 31 ธ.ค. 2564
นอกจากนี้รัฐบาลยังได้พิจารณาขยายระยะเวลามาตรการบรรเทาภาระค่าน้ำ/ค่าไฟ ตั้งแต่เดือน ต.ค. 2564 - ก.ย. 2565 (12 เดือน) โดย ครม.มีมติอนุมัติงบกลาง วงเงิน 2,018 ล้านบาท ครอบคลุม ครอบคลุมผู้ใช้ไฟฟ้า 1.9 ล้านครัวเรือน และน้ำประปาประมาณ 186,625 ครัวเรือน อีกด้วย ทั้งนี้นายกรัฐมนตรีได้สั่งการให้กระทรวงพลังงานติดตามสถานการณ์ราคาพลังงานอย่างใกล้ชิดโดยคำนึงถึงผลกระทบในทุกมิติ โดยรัฐบาลมีเจตนารมณ์สำคัญที่จะรักษาระดับราคาน้ำมันที่คนไทยในฐานะผู้บริโภคได้ประโยชน์สูงสุด เอื้อต่อการฟื้นตัวของอุตสาหกรรมและการผลิต ขณะเดียวกันต้องให้เป็นภาระต่อภาครัฐน้อยที่สุดด้วย
-----------------------
วันพฤหัสบดีที่ 6 มกราคม 2565
อนุทิน เผย สธ. เตรียมความพร้อมระบบ HI / CI และรพ.สนาม รองรับผู้ติดเชื้อที่เพิ่มขึ้น
รองนายกรัฐมนตรีและรัฐมนตรีว่าการกระทรวงสาธารณสุข ติดตามความพร้อมโรงพยาบาลสนามเลิดสิน เผย กระทรวงสาธารณสุขได้เตรียมความพร้อมทั้งระบบ Home Isolation / Community Isolation โรงพยาบาลสนาม รวมถึงมียาฟาวิพิราเวียร์ เวชภัณฑ์ เพียงพอรองรับจำนวนผู้ติดเชื้อ
รองนายกรัฐมนตรีและรัฐมนตรีว่าการกระทรวงสาธารณสุข ติดตามความพร้อมโรงพยาบาลสนามเลิดสิน เผย กระทรวงสาธารณสุขได้เตรียมความพร้อมทั้งระบบ Home Isolation / Community Isolation โรงพยาบาลสนาม รวมถึงมียาฟาวิพิราเวียร์ เวชภัณฑ์ เพียงพอรองรับจำนวนผู้ติดเชื้อที่เพิ่มขึ้น
วันนี้ (6 มกราคม 2565) ที่โรงพยาบาลสนามเลิดสิน กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์ประพนธ์ ตั้งศรีเกียรติกุล ผู้ช่วยรัฐมนตรีประจำสำนักนายกรัฐมนตรี นายแพทย์สมศักดิ์ อรรฆศิลป์ อธิบดีกรมการแพทย์ ติดตามความพร้อมของโรงพยาบาลสนามเลิดสิน และให้สัมภาษณ์ว่า กระทรวงสาธารณสุขได้เตรียมความพร้อมรองรับจำนวนผู้ติดเชื้อที่เพิ่มขึ้น รวมถึงกำหนดมาตรการต่างๆ ให้มีความสอดคล้องและไม่กระทบกับระบบบริการทางด้านการแพทย์และสาธารณสุขปกติ โดยผู้ติดเชื้อที่มีอาการจะมีโรงพยาบาลสนามรับดูแล หากอาการหนักจะส่งตัวไปยังโรงพยาบาล ส่วนผู้ติดเชื้อที่ไม่มีอาการหรืออาการไม่มาก จะมีระบบ Home Isolation และ Community Isolation รองรับ
นายอนุทินกล่าวต่อว่า ในส่วนของโรงพยาบาลสนามหลายแห่งที่ปิดไปแล้วได้ทยอยเตรียมความพร้อมให้เป็น Community Isolation หากมีความจำเป็นต้องยกระดับสามารถดำเนินการได้อย่างรวดเร็ว เนื่องจากมีพื้นฐานการดูแลอยู่แล้วโดยมีโรงพยาบาลในสังกัดเป็นโรงพยาบาลแม่ข่ายสนับสนุน เช่น สังกัดกรมการแพทย์ มีโรงพยาบาลเลิดสิน โรงพยาบาลราชวิถี โรงพยาบาลนพรัตน์ราชธานี สถาบันประสาทวิทยา สถาบันสุขภาพเด็กแห่งชาติมหาราชินี เป็นต้น โดยขณะนี้โรงพยาบาลสนามยังมีเตียงเพียงพอสามารถรับผู้ติดเชื้อกลุ่มสีเขียวและสีเหลืองเข้ามาดูแลได้ นอกจากนี้ ยังมีสถาบันทันตกรรมดูแลผู้ติดเชื้อที่เข้าระบบ Home Isolation โดยจัดเวชภัณฑ์ ส่งอาหารให้ถึงบ้าน จากประสบการณ์ที่ผ่านมามั่นใจว่าจะมีความพร้อมรับมือกับสถานการณ์ได้ และประชาชนส่วนใหญ่มีความรู้และตระหนักเกี่ยวกับโรคนี้เป็นอย่างดี ส่วนยาฟาวิพิราเวียร์หรือยารักษาอื่นๆ ที่มีความจำเป็น ขณะนี้ยังมีเพียงพอ นอกจากนี้ ยังให้องค์การเภสัชกรรมซึ่งมีสารตั้งต้นยาฟาวิพิราเวียร์และได้รับการขึ้นทะเบียนกับ อย. แล้ว เตรียมการผลิตยาเพื่อดูแลผู้ติดเชื้อที่เพิ่มขึ้นด้วย ยืนยันว่าไม่มีปัญหายาขาดแคลน
“จากรายงานพบว่าขณะนี้ผู้ติดเชื้อส่วนใหญ่ได้รับการฉีดวัคซีนแล้ว คาดว่าอาการจะไม่รุนแรงจนถึงขั้นเข้า ICU หรือเสียชีวิต แสดงให้เห็นว่าวัคซีนสามารถป้องกันอาการรุนแรงและเสียชีวิตจากโควิด 19 ได้ อย่างไรก็ตาม แม้จะฉีดวัคซีนแล้วขอให้ทุกคนใช้ชีวิตด้วยความระมัดระวัง สวมหน้ากากอนามัย ล้างมือบ่อยๆ หลีกเลี่ยงสถานที่แออัดหรือมีการรวมตัวของคนจำนวนมาก จะช่วยให้เกิดความปลอดภัยจากโควิด 19 ทุกสายพันธุ์” นายอนุทินกล่าว
ทั้งนี้ โรงพยาบาลสนามเลิดสิน ให้การดูแลผู้ป่วยโควิด 19 กลุ่มสีเขียวและเหลืองได้ 191 เตียง ขณะนี้มีผู้ติดเชื้อรักษาอยู่ 82 ราย เป็นชาย 32 ราย หญิง 45 ราย เด็กชาย 1 ราย เด็กหญิง 4 ราย หากผู้ป่วยมีอาการเปลี่ยนแปลงหรือต้องการความช่วยเหลือฉุกเฉินจะส่งต่อรักษาที่โรงพยาบาลเลิดสินได้ทันที
************************************** 6 มกราคม 2565
วันอังคารที่ 8 กุมภาพันธ์ 2565
กระทรวงแรงงานสรุปผลโครงการช่วย SMEs รัฐบาลทุ่มงบอุดหนุนเม็ดเงินกว่า 2 หมื่น 6 พันล้านบาท
รัฐมนตรีว่าการกระทรวงแรงงาน สรุปผลโครงการช่วย SMEs ดำเนินการ 3 เดือน ช่วยสถานประกอบการ 204,366 ราย รักษาระดับการจ้างงานคนไทยเพิ่ม 168,080 คน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า โครงการส่งเสริมและรักษาระดับการจ้างงานในธุรกิจ SMEs ขณะนี้ได้สิ้นสุดการดำเนินการตามโครงการแล้ว โดยโครงการฯมีระยะเวลาดำเนินการตั้งแต่เดือนพฤศจิกายน 2564 – มกราคม 2565 เป็นเวลา 3 เดือน ตลอดระยะเวลามีการจ่ายเงินอุดหนุนนายจ้าง 204,366 ราย ลูกจ้างสัญชาติไทย 2,872,613 คน ส่งเสริมการจ้างงานใหม่ในสถานประกอบการ 37,942 แห่ง ช่วยรักษาระดับการจ้างงานคนไทยเพิ่ม 168,080 คน เป็นเงินอุดหนุนตลอดโครงการทั้งสิ้น จำนวน 26,180,046,000 บาท (สองหมื่นหกพันหนึ่งร้อยแปดสิบล้านสี่หมื่นหกพันบาท) โดยกิจการ 5 อันดับแรกที่มีการจ้างงานเพิ่มขึ้น ได้แก่ 1.โรงแรม รีสอร์ท และห้องชุด 2.การบริการด้านอาหารในภัตตาคาร/ร้านอาหาร 3. กิจกรรมรักษาความปลอดภัยส่วนบุคคล 4.ร้านสะดวกซื้อ/มินิมาร์ท 5. การบริการทำความสะอาดทั่วไปของตัวอาคาร
“รัฐบาลโดยการนำของพล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ห่วงใยธุรกิจในกลุ่ม SMEs และแรงงานไทยที่ได้รับผลกระทบจากสถานการณ์การแพร่ระบาดของโรคโควิด - 19 อย่างยิ่ง ท่านได้มอบหมายกระทรวงแรงงาน โดยกรมการจัดหางาน ช่วยเหลือธุรกิจขนาดเล็ก – กลางที่ได้รับผลกระทบจากสถานการณ์การแพร่ระบาดของโรคโควิด – 19 ผ่านโครงการส่งเสริมและรักษาระดับการจ้างงานในธุรกิจ SMEs เพื่อให้เกิดสภาพคล่อง มีทุนหมุนเวียนในการประกอบและฟื้นคืนกิจการให้กลับมาแข็งแรงประสบผลสำเร็จดั่งในอดีตก่อนมีโรคโควิด พร้อมกับส่งเสริมและรักษาการจ้างงานลูกจ้างคนไทยให้มีงาน มีรายได้สม่ำเสมอ สามารถดูแลตนเองและครอบครัวได้” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สำหรับโครงการส่งเสริมและรักษาระดับการจ้างงานในธุรกิจ SMEs ที่เพิ่งเสร็จสิ้นไปนั้น มีการเปิดให้ลงทะเบียนร่วมโครงการ ทั้งสิ้น 2 ระยะ รอบที่ 1 วันที่ 20 ต.ค. 2564 – 20 พ.ย. 64 และรอบที่ 2 ในวันที่ 23 พ.ย. 64 – 20 ธ.ค. 64 เนื่องจากพบว่าโครงการฯได้รับความสนใจ และได้รับการชื่นชมจากนายจ้างสถานประกอบการจำนวนมาก เพราะประโยชน์เกิดกับนายจ้าง สถานประกอบการโดยตรง ทำให้นายจ้างสถานประกอบการที่ลงทะเบียนไม่ทันภายในรอบที่ 1 ขอให้กระทรวงแรงงานทบทวนเปิดลงทะเบียนในระยะที่ 2 เพื่อสถานประกอบได้รับสิทธิทั่วถึง โดยนายจ้าง สถานประกอบการภาคเอกชนที่มีลูกจ้างไม่เกิน 200 คน ที่รับอนุมัติร่วมโครงการฯ จะได้รับเงินอุดหนุนจากรัฐบาล 3,000 บาทต่อลูกจ้างสัญชาติไทย 1 คนต่อเดือน เป็นระยะเวลา 3 เดือน ในเดือนพฤศจิกายน 2564 -มกราคม 2565 และหากมีการจ้างงานเพิ่มจากยอดการจ้างงาน ณ วันที่ 16 พฤศจิกายน 2564 จะได้รับเงินส่งเสริมการจ้างงานใหม่ จำนวน 3,000 บาทต่อลูกจ้างสัญชาติไทย 1 คนต่อเดือน ตามจำนวนการจ้างงานจริง โดยมีเงื่อนไข คือ นายจ้างต้องรักษาระดับการจ้างงานไม่ต่ำกว่าร้อยละ 95 ในระหว่างเข้าร่วมโครงการฯ หากไม่สามารถทำได้ จะไม่ได้รับเงินอุดหนุนในเดือนนั้น ซึ่งเงื่อนไขสำคัญข้อนี้ ช่วยลดโอกาสที่ลูกจ้างจะถูกเลิกจ้างในช่วงที่นายจ้าง/สถานประกอบการร่วมโครงการฯ
วันจันทร์ที่ 6 กันยายน 2564
นฤมล จับมือ บ.แดนมังกร เสิร์ฟคอร์สฟรีสร้างแอปพลิเคชัน
กระทรวงแรงงาน ร่วมกับ บริษัท หัวเว่ย เทคโนโลยี่ (ประเทศไทย) จำกัด จัดฝึกอบรมการสร้างและพัฒนาแอปพลิเคชัน รุ่นที่ 2  ฟรีไม่มีค่าใช้จ่าย คัดกลุ่มมือโปร JAVA ตอบโจทย์ยุคดิจิทัล
วันที่ 6 กันยายน 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า กรมพัฒนาฝีมือแรงงาน (กพร.) กระทรวงแรงงาน โดยสถาบันพัฒนาบุคลากรดิจิทัล (DISDA) ร่วมกับบริษัท หัวเว่ย เทคโนโลยี่ (ประเทศไทย) จำกัด กำหนดจัดฝึกอบรมหลักสูตร “การสร้างและพัฒนาแอปพลิเคชัน” ผ่านห้องฝึกอบรมออนไลน์ (Facebook Group) โดยจัดขึ้นเป็นรุ่นที่ 2 ฝึกอบรมระหว่างวันที่ 24 กันยายน – 24 พฤศจิกายน 2564 สามารถลงทะเบียนเข้ารับการอบรมฟรี ไม่มีค่าใช้จ่าย ใช้เวลาในการอบรมทั้งสิ้น 48 ชั่วโมง ซึ่งเป็นหลักสูตรพัฒนาฝีมือด้านเทคโนโลยีดิจิทัลที่จะช่วยให้กำลังแรงงานได้มีความรู้ ความสามารถ และทักษะที่สูงขึ้น เพื่อให้ทันต่อการเปลี่ยนแปลงของเทคโนโลยีและสอดคล้องกับความต้องการของตลาดแรงงาน ซึ่งผู้เข้าอบรมที่มีทักษะด้านคอมพิวเตอร์และภาษาจาวา สามารถนำองค์ความรู้ที่ได้รับจากการฝึกอบรมหลักสูตรนี้ไปสร้างและพัฒนาแอปพลิเคชันบนระบบปฏิบัติการ Android อัพโหลดลงบน AppGallery และ PlayStore เพื่อให้ประชาชนสามารถใช้บริการแอปพลิเคชันได้อย่างสะดวกและครอบคลุมมากยิ่งขึ้น
สำหรับผู้ที่ผ่านการอบรมหลักสูตรดังกล่าว จะสามารถสร้างและพัฒนาแอปพลิเคชันบนระบบปฏิบัติการ Android ให้สะดวกและตอบสนองต่อความต้องการการใช้งาน สามารถแนะนำการสร้างรายได้จากการทำโฆษณาบนแอปพลิเคชัน และสามารถต่อยอดองค์ความรู้เป็นนักพัฒนาโปรแกรมได้อย่างหลากหลาย เช่น การเขียนโปรแกรมที่ทำงานบนเครื่องคอมพิวเตอร์ทั่วไป หรือบนเว็บเครื่องเซิร์ฟเวอร์โดยใช้งานผ่านโปรแกรมเว็บเบราว์เซอร์ การเขียนโปรแกรมเพื่อเชื่อมต่อการทำงานของระบบต่าง ๆ ในองค์กรขนาดใหญ่ เป็นต้น ซึ่งตอบโจทย์วิถีชีวิตและการทำงานในยุคดิจิทัล นอกจากนี้จะได้รับวุฒิบัตรจากกรมพัฒนาฝีมือแรงงานเป็นเครื่องการันตีความสามารถ รวมถึงใบรับรองจากบริษัท หัวเว่ย เทคโนโลยี่ (ประเทศไทย) จำกัด หากผ่านเกณฑ์การทดสอบของบริษัท ซึ่งถือเป็นการรับรองมาตรฐานความรู้ด้านเทคโนโลยีที่สามารถนำไปประกอบอาชีพในสาขาดังกล่าวได้อย่างน่าภาคภูมิใจ เนื่องจากเป็นองค์กรชั้นนำด้านบริการโซลูชันไอซีทีระดับโลก
ผู้ที่สนใจเข้ารับการฝึกอบรมจะต้องมีอายุตั้งแต่ 18 ปี ขึ้นไป มีทักษะทักษะด้านคอมพิวเตอร์และภาษาจาวา (Java Programming Language) มีความพร้อมและสามารถเข้าฝึกได้ตลอดหลักสูตร โดยลงทะเบียนได้ที่ https://bit.ly/3saLkAW (ลิงค์สมัครจะปรากฏหลังส่งแบบทดสอบ) ตั้งแต่วันนี้ – 15 กันยายน 2564 หรือสอบถามรายละเอียดเพิ่มเติมได้ที่สถาบันพัฒนาบุคลากรดิจิทัล (DISDA) หมายเลขโทรศัพท์ 0-2643-6038 ในวันและเวลาราชการ
วันอาทิตย์ที่ 12 ธันวาคม 2564
โฆษกรัฐบาลชี้ นายกฯปลื้มไทยครองตำแหน่งสมาชิกคณะมนตรีองค์การทางทะเลระหว่างประเทศต่อเนื่องวาระที่ 9
โฆษกรัฐบาลชี้ นายกฯปลื้มไทยครองตำแหน่งสมาชิกคณะมนตรีองค์การทางทะเลระหว่างประเทศต่อเนื่องวาระที่ 9
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่าต่อกรณีที่ประชุมสมัชชา สมัยสามัญ ครั้งที่ 32 ขององค์การทางทะเลระหว่างประเทศ (International Maritime Organization : IMO) ได้เลือกตั้งคณะมนตรี IMO วาระปี ค.ศ. 2022 – 2023 ให้ไทยดำรงตำแหน่งสมาชิกคณะมนตรี IMO กลุ่ม C ต่อเนื่องเป็นวาระที่ 9 นั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการเลือกตั้งคณะมนตรี IMO ซึ่งเป็นเวทีระหว่างประเทศในด้านกิจการทางทะเล และได้ขอบคุณทุกประเทศที่มีความเชื่อมั่นประเทศไทย ตลอดจนชื่นชมหน่วยงานที่เกี่ยวข้องที่มีส่วนสร้างชื่อเสียง สะท้อนความไว้วางที่มีให้กับประเทศไทยได้เป็นอย่างดี
ซึ่งเมื่อวันที่ 10 ธันวาคม ที่ผ่านมา IMO ได้มีการประชุมสมัชชา สมัยสามัญ ครั้งที่ 32 ณ กรุงลอนดอน สหราชอาณาจักร โดยได้เลือกตั้งคณะมนตรี IMO วาระปี ค.ศ. 2022 – 2023 และไทยได้ดำรงตำแหน่งสมาชิกคณะมนตรี IMO กลุ่ม C ด้วยคะแนนเสียง 107 เสียง ถือเป็นการดำรงตำแหน่งต่อเนื่องเป็นวาระที่ 9 ซึ่งไทยดำรงตำแหน่งนี้ติดต่อกันมาตั้งแต่ปี 2549 หรือ ปี ค.ศ. 2006) ทั้งนี้ ประเทศสมาชิก IMO มีทั้งสิ้น 174 ประเทศ มีที่นั่ง Council Member รวม 40 ที่นั่ง มีวาระครั้งละ 2 ปี แบ่งเป็น กลุ่ม A จำนวน 10 ที่นั่ง กลุ่ม B 10 ที่นั่ง และ กลุ่ม C 20 ที่นั่ง
โฆษกรัฐบาลกล่าวว่า นายกรัฐมนตรีขอบคุณ ทุกหน่วยงานที่ร่วมกันขับเคลื่อนการทำงานตามนโยบายของรัฐบาลได้อย่างบูรณาการ แสดงบทบาทของไทยได้อย่างแข็งขันและสร้างสรรค์ จนเป็นที่ยอมรับในเวทีระดับภูมิภาคและระดับโลก โดยรัฐบาลไทยพร้อมยืนยันส่งเสริมการขับเคลื่อนความเป็นหุ้นส่วนระดับโลกด้านกิจการทางทะเลเพื่อความยั่งยืน (Global Partnership for Maritime Sustainability) และพร้อมสนับสนุนเป้าหมายการพัฒนาที่ยั่งยืนของสหประชาชาติซึ่งเป็นความท้าทายที่ทุกประเทศต้องร่วมมือกัน
วันพฤหัสบดีที่ 11 พฤศจิกายน 2564
รองโฆษกฯ รายงานสถานการณ์ยารักษาโควิด-19 หารือไฟเซอร์กรณีแพกซ์โลวิด ขณะ อภ. เปิดจำหน่ายชุดตรวจโควิด-19 ผ่านเว็บไซต์ www.gpoplanet.com
รองโฆษกรัฐบาล รายงานสถานการณ์ยารักษาโควิด-19 หารือไฟเซอร์กรณีแพกซ์โลวิด ขณะ อภ. เปิดจำหน่ายชุดตรวจโควิด-19 ผ่านเว็บไซต์ www.gpoplanet.com อีกครั้ง 12 พฤศจิกายน นี้ ในเวลา 08.00 น.
วันนี้ (11 พ.ย.64) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงการจัดหายาสำหรับรักษาโควิด-19 ว่า ขณะนี้รัฐบาล ได้มีการพิจารณาในการเตรียมความพร้อมในเรื่องนี้แล้ว ทั้งในส่วนของยาโมลนูพิราเวียร์และยาแพกซ์โลวิด โดยคณะรัฐมนตรีได้มีมติอนุมัติงบประมาณรายจ่ายประจำปีงบประมาณ 2565 งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคติดเชื้อไวรัสโคโรนา 2019 จำนวน 1.3 พันล้านบาท ซึ่งการจัดซื้อยาโมลนูพิราเวียร์ อยู่ภายใต้งบประมาณดังกล่าวดังกล่าวด้วย โดยจัดสรรงบประมาณให้กรมการแพทย์ จำนวน 500 ล้านบาท ซึ่งคาดว่าจะสามารถขึ้นทะเบียนต่อสำนักงานคณะกรรมการอาหารและยา (อย.) และนำมาใช้ได้ในช่วงธันวาคม 2564 หรือประมาณมกราคม 2565 นอกจากนี้ กระทรวงสาธารณสุขยังเตรียมหารือกรณียาแพกซ์โลวิดร่วมกับบริษัท ไฟเซอร์ ครั้งที่ 3 ในวันที่ 12 พฤศจิกายนนี้ ยืนยันรัฐบาลจะพยายามจัดหายาที่มีคุณภาพสำหรับมารักษาผู้ติดเชื้อโควิดในประเทศไทยให้สอดคล้องกับสถานการณ์ที่เกิดขึ้นทั้งในประเทศและต่างประเทศ รวมทั้งรองรับการเปิดประเทศให้เศรษฐกิจสามารถเดินหน้าต่อไปได้
ทั้งนี้ จากผลการทดสอบยาโมลนูพิราเวียร์และยาแพกซ์โลวิด พบมีประสิทธิผลช่วยลดอาการรุนแรงจนต้องนอนโรงพยาบาลหรือเสียชีวิตได้ผลดี ไม่ว่าจะเป็นไวรัสโควิดสายพันธุ์ไหนและยังไม่พบว่ามีอาการข้างเคียงรุนแรง โดยยาโมลนูพิราเวียร์ สามารถช่วยลดอาการรุนแรงจนต้องนอนโรงพยาบาลหรือเสียชีวิตลง 50% ขณะที่ยาแพกซ์โลวิด ช่วยลดอาการรุนแรงจนต้องนอนโรงพยาบาลหรือเสียชีวิตลง 89% ในส่วนของยาที่ใช้อยู่ปัจจุบัน สถานการณ์ยาคงเหลือ ณ วันที่ 4 พฤศจิกายน พบว่า ยาฟาวิพิราเวียร์ คงเหลือ 21 ล้านเม็ด และยาเรมเดซิเวียร์ คงเหลือ 7 หมื่นกว่าเม็ด เพียงพอต่อความจำเป็นในการรักษาผู้ป่วย
สำหรับการเข้าถึงชุดตรวจ ATK องค์การเภสัชกรรมได้เปิดจำหน่ายชุดตรวจโควิด-19 คุณภาพ ภายใต้ “โครงการ ATK คุณภาพเพื่อสังคมไทย” ในราคาชุดละ 40 บาท เปิดช่องทางการจำหน่ายเพิ่มเติมในระบบออนไลน์ ผ่านเว็บไซต์ www.gpoplanet.com อีกครั้งในวันที่ 12 พฤศจิกายน 2564 เปิดขายเวลา 08.00 น.
“แม้จะมีรักษาโควิด-19 แต่สิ่งสำคัญที่สุดประชาชนทุกคนยังต้องปฏิบัติตามมาตรการด้านสาธารณสุข Universal Prevention หรือ การป้องกันการติดเชื้อแบบครอบจักรวาล เป็นการป้องกันตนเองขั้นสูงสุดตลอดเวลา ทั้งการสวมหน้ากาก ล้างมือ และเว้นระยะห่าง เพื่อลดการติดเชื้อและแพร่เชื้อ และให้ปลอดภัยจากโควิด 19 เป็นดีที่สุด” รองโฆษกประจำสำนักนายกรัฐมนตรี กล่าว
-----------------
กลุ่มประชาสัมพันธ์และเผยแพร่ สำนักโฆษก
วันศุกร์ที่ 22 กรกฎาคม 2565
การทางพิเศษแห่งประเทศไทย เร่งบูรณาการเพื่อเชื่อมโยงข้อมูล Easy Pass Plus+ เข้าสู่ระบบ M-Flow ให้แล้วเสร็จภายในเดือนสิงหาคมนี้
...
การทางพิเศษแห่งประเทศไทย (กทพ.) กระทรวงคมนาคม เร่งบูรณาการกับกรมทางหลวงในการเชื่อมโยงข้อมูลของผู้ที่ลงทะเบียนปรับปรุงข้อมูลบัตร Easy Pass เป็น Easy Pass Plus+ เพื่อใช้งานระบบ M-Flow โดยจะตัดเงินในบัญชีสำรองบัตร Easy Pass เมื่อผ่านช่องทาง M-Flow โดยไม่ต้องลงทะเบียน M-Flow ใหม่ ให้แล้วเสร็จภายในเดือนสิงหาคม 2565 นี้
​ ตามที่ กทพ. ได้เปิดให้ผู้ใช้บริการบัตร Easy Pass ลงทะเบียนปรับปรุงข้อมูลด้วยตนเองทาง EXAT Portal Application หรือ www.thaieasypass.com เพื่อยกระดับบัตรเป็น Easy Pass Plus+ เตรียมพร้อมเข้าสู่ระบบเก็บค่าผ่านทางอัตโนมัติแบบไม่มีไม้กั้น (M-Flow) ตั้งแต่วันที่ 1 กรกฎาคม 2565 เป็นต้นมา ปรากฎว่าได้รับความสนใจจากผู้ใช้บริการบัตร Easy Pass เป็นจำนวนมากได้ทำการลงทะเบียนปรับปรุงข้อมูลในระบบจำนวนทั้งสิ้น 18,460 บัตร (12,775 ราย) (ข้อมูล ณ วันที่ 21 กรกฎาคม 2565) ทั้งนี้ กทพ. อยู่ระหว่างประสานงานกับกรมทางหลวงในการบูรณาการให้การเชื่อมโยงข้อมูลจากฐานข้อมูลของ Easy Pass Plus+ ให้เข้าสู่การเป็นสมาชิกของระบบ M-Flow ได้โดยอัตโนมัติ ซึ่งจะอำนวยความสะดวกให้แก่ผู้ใช้บริการ Easy Pass Plus+ ที่จะผ่านช่องทาง M-Flow สามารถผ่านทางได้โดยตัดเงินในบัญชีสำรองบัตรโดยไม่ต้องลงทะเบียน M-Flow ใหม่ ซึ่งคาดว่าการโอนย้ายข้อมูลจะดำเนินการได้แล้วเสร็จภายในเดือนสิงหาคม 2565
กทพ. จึงขอเชิญชวนผู้ใช้บริการบัตร Easy Pass ลงทะเบียนปรับปรุงข้อมูลในระบบด้วยตนเองเป็น Easy Pass Plus+ ผ่าน EXAT Portal Application หรือ www.thaieasypass.com โดยกรอกรายละเอียด ตรวจสอบหรือแก้ไข ข้อมูล ชื่อ-นามสกุล บัตรประชาชน ที่อยู่ โทรศัพท์มือถือ หมายเลขบัตร OBU หรือ เลขสมาร์ทการ์ด (S/N) อีเมล และทะเบียนรถ แล้วเลือกรายการบัตร Easy Pass เพื่อใช้งาน M-Flow กดสมัคร Easy Pass Plus+ พร้อมให้ความยินยอมการใช้ข้อมูลส่วนบุคคล และยืนยันตัวตนด้วยรหัส OTP จากหมายเลขโทรศัพท์มือถือที่ลงทะเบียนไว้ จากนั้นระบบจะแจ้งสถานะการสมัครเป็น Easy Pass Plus+ เรียบร้อยแล้ว ทั้งนี้ เมื่อสามารถเชื่อมต่อกับระบบ M-Flow ได้แล้ว กทพ. จะตรวจสอบข้อมูลและแจ้งผลในภายหลังไปยังโทรศัพท์มือถือหรืออีเมล ที่ลงทะเบียนไว้ โดยสิทธิพิเศษที่ผู้ใช้บริการ Easy Pass Plus+ จะได้รับในอนาคต คือ สามารถเข้าใช้ช่อง M-Flow โดยตัดเงินในบัญชีบัตรได้ทันที โดยไม่ต้องสมัครเป็นสมาชิก M-Flow ใหม่ และยังสามารถเข้าใช้บริการในช่อง Easy Pass/M-Pass ได้ตามปกติเหมือนเดิม นอกจากนี้ จะได้รับสิทธิ์ในการเข้าร่วมกิจกรรมส่งเสริมการตลาด
ซึ่ง กทพ. อยู่ระหว่างจัดเตรียมไว้ให้เฉพาะผู้เข้าร่วมโครงการเท่านั้น ผู้ใช้บริการที่สนใจสามารถติดตามข่าวสารของ กทพ. ได้ทาง www.exat.co.th/FB:การทางพิเศษแห่งประเทศไทย/FB:exatsociety/Line OA:@exatsocity/ EXAT Portal Application หรือติดต่อสอบถามที่ ศูนย์บริการข้อมูลผู้ใช้ทางพิเศษ (EXAT Call Center) โทร.1543 (ตลอด 24 ชั่วโมง) หรือจุดแนะนำการลงทะเบียน Easy Pass Plus+ ซึ่งจะมีเจ้าหน้าที่ให้คำแนะนำในการลงทะเบียนปรับปรุงข้อมูลในระบบเป็น Easy Pass Plus+ ที่ ศูนย์บริการที่เดียวเบ็ดเสร็จ (One Stop Service Center) อาคารศูนย์บริหารทางพิเศษ กทพ. เลขที่ 111 ถนนริมคลองบางกะปิ (ถนนเพชรอุทัย) แขวงบางกะปิ เขตห้วยขวาง กรุงเทพฯ 10310 ในวันทำการ (จันทร์ - ศุกร์ เวลา 09.00 - 14.30 น.)
วันอังคารที่ 28 กันยายน 2564
กระทรวงเกษตรฯ จัดกิจกรรมเนื่องในวันพระราชทานธงชาติไทย
กระทรวงเกษตรฯ จัดกิจกรรมเนื่องในวันพระราชทานธงชาติไทย เพื่อน้อมรำลึกในพระมหากรุณาธิคุณพระบาทสมเด็จพระมงกุฎเกล้าเจ้าอยู่หัว และสร้างความภาคภูมิใจแก่คนในชาติ
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการจัดกิจกรรมเนื่องในวันพระราชทานธงชาติไทย ณ บริเวณเสาธงหน้าอาคาร 1 กระทรวงเกษตรและสหกรณ์ ว่า “ตามที่คณะรัฐมนตรีมีมติเห็นชอบกำหนดให้วันที่ 28 กันยายนของทุกปี เป็นวันพระราชทานธงชาติไทย (Thai National Flag Day) เริ่มเมื่อวันที่ 28 กันยายน 2560 เป็นต้นมา โดยมีวัตถุประสงค์เพื่อน้อมรำลึกในพระมหากรุณาธิคุณพระบาทสมเด็จพระมงกุฎเกล้าเจ้าอยู่หัวที่ทรงพระราชทานธงไตรรงค์เป็นธงชาติไทย และเพื่อเป็นการสร้างความภาคภูมิใจแก่คนในชาติ ซึ่งกระทรวงเกษตรและสหกรณ์ได้จัดกิจกรรมเคารพธงชาติและร้องเพลงชาติไทย ในเวลา 8.00 น. โดยมีผู้บริหารข้าราชการ และเจ้าหน้าที่เข้าร่วมกิจกรรม ทั้งนี้ ได้ดำเนินการภายใต้มาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) อย่างเคร่งครัดด้วย” ปลัดเกษตรฯ กล่าว.
วันจันทร์ที่ 30 สิงหาคม 2564
กระทรวงแรงงาน ส่ง แรงงานไทยเดินทางทำงานภาคเกษตรรัฐอิสราเอลปีนี้ รวมแล้วเกือบ 6 พันคน
นายกย้ำจัดส่งแรงไทยทำงานภาคเกษตร ภายใต้โครงการ “ความร่วมมือไทย - อิสราเอล เพื่อการจัดหางาน (Thailand-Israel Cooperation on the Placement of Workers :TIC) ต้องคำนึงถึงความปลอดภัยแรงงานไทยเป็นอันดับแรก
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า วันนี้ (30 สิงหาคม 2564) กระทรวงแรงงานมีกำหนดส่งแรงงานไทย จำนวน 197 คน เดินทางไปทำงานในภาคเกษตรภายใต้โครงการ “ความร่วมมือไทย - อิสราเอล เพื่อการจัดหางาน (Thailand-Israel Cooperation on the Placement of Workers :TIC) ณ สนามบินสุวรรณภูมิ อำเภอเมือง จังหวัดสมุทรปราการ โดยปีงบประมาณนี้มีการจัดส่งไปแล้วจำนวน 5,582 คน ไม่นับรวมที่เดินทางวันนี้อีก 197 คน รวมทั้งสิ้น 5,779 คน ซึ่งปีนี้กระทรวงแรงงานจัดส่งได้มากกว่าโควตาเดิมที่กำหนดให้จัดส่งปีละ 5,000 คน ทั้งนี้นายจ้างอิสราเอลยังมีความต้องการจ้างแรงงานไทยเข้าไปทำงานเพิ่มอีก 1,000 คน
“นายกรัฐมนตรี พลเอกประยุทธ์ จันทร์โอชา และรองนายกรัฐมนตรี พลเอกประวิตร วงษ์สุวรรณ ซึ่งกำกับดูแลกระทรวงแรงงานให้ความสำคัญกับการส่งเสริมแรงงานไทย
ให้เดินทางไปทำงานต่างประเทศ เพราะสามารถนำรายได้และประสบการณ์กลับมาพัฒนาประเทศ เป็นฮีโร่ในวิกฤติการแพร่ระบาดโรคโควิด ซึ่งท่านได้กำชับกระทรวงแรงงานให้ความสำคัญเรื่อง
ความปลอดภัยของแรงงานไทยเป็นอันดับแรก มิให้จัดส่งแรงงานไทยไปทำงานในพื้นที่เสี่ยงที่จะเกิดการสู้รบ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ในวันนี้มีแรงงานไทยที่จะเดินทางไปทำงานภาคเกษตรในรัฐอิสราเอล จำนวน 197 คน โดยแรงงานเหล่านี้จะเดินทางด้วยเที่ยวบินของสายการบิน El Al Israel Airlines เที่ยวบินที่ LY 088 ออกเดินทางจากท่าอากาศยานสุวรรณภูมิ ประเทศไทยเวลา 19.05 น. และมีกำหนดถึงปลายทางกรุงเทลอาวีฟ เวลา 02.10 น. ตามเวลาท้องถิ่น โดยจะต้องเข้ารับการกักกันเป็นระยะเวลา 2 สัปดาห์ เมื่อครบกำหนดแรงงานจะต้องตรวจหาเชื้อไวรัสโควิด-19 อีกครั้ง โดยฝ่ายอิสราเอลจะรับผิดชอบค่าใช้จ่ายในการจัดส่งแรงงานจากสถานกักกันให้กับนายจ้าง และจะได้รับวัคซีนไฟเซอร์ตามมาตรการรัฐอิสราเอลด้วย
“สำหรับโครงการ “ความร่วมมือไทย – อิสราเอลเพื่อการจัดหางาน” (Thailand-Israel Cooperation on the Placement of Workers : TIC) มีระยะเวลาการจ้างงานครั้งแรก 2 ปีและสามารถทำงานได้ไม่เกิน 5 ปี 3 เดือน ขึ้นอยู่กับการต่ออายุใบอนุญาตการจ้างแรงงานต่างชาติของนายจ้างและวีซ่าการทำงานตามกฎหมายรัฐอิสราเอล โดยแรงงานไทยจะได้รับเงินเดือนขั้นต่ำก่อนหักภาษีเดือนละ 5,300 เชคเกลอิสราเอล หรือประมาณ 54,590 บาท (ขึ้นอยู่กับอัตราแลกเปลี่ยนในขณะนั้น)
ทั้งนี้ ผู้สนใจไปทำงานต่างประเทศสามารถติดตามข่าวสารการประกาศรับสมัครได้ที่เว็บไซต์ www.doe.go.th/overseas และสอบถามรายละเอียดเพิ่มเติมได้ที่ สำนักงานจัดหางานจังหวัดทุกจังหวัด หรือสำนักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694” อธิบดีกรมการจัดหางาน กล่าว